
Ministru kabineta rīkojums Nr. 509
Rīgā 2025. gada 19. augustā (prot. Nr. 32 36. §)
Par humānās palīdzības sniegšanu Ukrainai
· 1. Saskaņā ar Civilās aizsardzības un katastrofas pārvaldīšanas likuma 24. panta pirmo daļu atbalstīt humānās palīdzības sniegšanu Ukrainai, pamatojoties uz Ārlietu ministrijas 2025. gada 30. jūlija vēstuli par nepieciešamo medicīnisko aprīkojumu atsevišķām Ukrainas militārajām vienībām, tai skaitā Ukrainas Aizsardzības ministrijai pakļautajām veselības aprūpes iestādēm.
· 2. Neatliekamās medicīniskās palīdzības dienestam sagatavot humānās palīdzības sūtījumu – divus defibrilatorus LIFEPAK15 (defibrilators/monitors, bāzes komplektācija).
· 3. Veselības ministrijai (Neatliekamās medicīniskās palīdzības dienestam) sadarbībā ar nodibinājumu "Fonds Entrepreneurs for Peace" (reģistrācijas Nr. 40008315882) organizēt šā rīkojuma 2. punktā minētā humānās palīdzības sūtījuma nogādāšanu Ukrainā.

